**El TecnoCampus renova el patrocini del Calella Film Festival**

El Tecnocampus i l’Associació Rosebud, organitzadora del CalellaFilmFestival, han renovat l’acord de col·laboració firmat l’any passat pel qual el TecnoCampus es convertia en un dels patrocinadors d’aquest festival audiovisual que se celebra a Calella (enguany, entre l’11 de juny i l’1 de juliol).

El patrocini del TecnoCampus en el festival consisteix en la dotació amb la matrícula gratuïta en la tercera edició del [Postgrau en Guió i Direcció d’Actors](https://www.tecnocampus.cat/ca/postgrau/guio-direccio-actors/presentacio), impulsat conjuntament amb la productora Clack i que s’imparteix a l’Escola Superior Politècnica del TecnoCampus. La matrícula gratuïta s’atorgarà al guanyador en la categoria Límit48h, un concurs de curtmetratges on els participants han de plasmar una història en un màxim de 48 hores, incloent totes les tasques de gravació i edició de la peça audiovisual. L’acord també contempla, entre d’altres aspectes, la realització del taller “Eines bàsiques per a l’escriptura d’un guió” per promocionar el postgrau.

Per als estudiants, exestudiants i treballadors del TecnoCampus, l'entrada és gratuïta per a totes les pel·lícules en seccions oficials a competició. L’objectiu del Calella Film Festival és consolidar-se com un festival de cinema de qualitat capdavanter al Maresme, però també amb projecció internacional.

Més informació:
Oriol Ribet
Telf. 93 741 49 60 / 678 794 288
 [www.tecnocampus.cat](http://www.tecnocampus.cat)